
Narva Jäätmekäitluskeskus OÜ-le lisamaksusoodustuse andmine jäätmemajandust puudutava reklaami eksponeerimiseks
Korraldus kehtestatakse kohalike maksude seaduse § 10 lõike 6, Narva Linnavolikogu 26.01.2012 määrusega nr 2 kinnitatud “Reklaamimaksumäärus” § 10 lõike 1 ja Narva Jäätmekäitluskeskus OÜ 09.11.2011 ettepaneku alusel.

1. Asjaolud

OÜ Narva Jäätmekäitluskeskus pöördus kirjaliku ettepanekuga Narva Linna Arenduse ja Ökonoomika Ameti kaudu Narva Linnavalitsuse poole võimaldada maksuvabastust (100% lisamaksusoodustust) reklaamile, mis paigaldatakse reklaamikonstruktsioonidel aadressidel: Aleksander Puškini tn, Võidu tn, Tallinna mnt (3 kohta).

OÜ Narva Jäätmekäitluskeskus soovib reklaamis pöörata elanike tähelepanu asjaoludele, et jäätmete mittenõuetekohane käitlus reostab keskkonda.
Kohaliku omavalitsuse korralduse seaduse § 6 lõike 1 kohaselt on jäätmehooldus üks kohaliku omavalitsuse kohustustest, sealhulgas jäätmealase teabe levitamine ja jäätmealane nõustamine.  

Omalt poolt kannab OÜ Narva Jäätmekäitluskeskus reklaami väljatöötamise ja eksponeerimisega seotud kulud, sh reklaambännerite väljatöötamine, trükk, paigaldamine kolmeks kuuks, renditasu reklaamettevõttele.

Lisatud OÜ Narva Jäätmekäitluskeskus 09.11.2015 ettepanekud.

OÜ Narva Jäätmekäitluskeskus osakud kuuluvad 99,9 % Narva linnale. 

2. Õiguslikud alused
Kohalike maksude seaduse § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavolikogu 26.01.2012 määrusele nr 2 “Reklaamimaksumäärus” § 10 lõike 1 alusel Narva Linnavalitsus võib anda reklaami maksusoodustusi maksusmaksjale, kes on toetanud rahaliselt linna haridus-, kultuuri-, spordi-, sotsiaalabi-, tervishoiu-, või kommunaal- objektide ehitamist või nende kasutamist või lähtudes teistest lähtuvatest ühiskondlikest huvidest.

3. Otsus

3.1. Juhindudes eesmärgist tõsta elanike teadlikkust jäätmekäitluse osas, anda alates 01.detsembrist 2015 kuni 29.veebruarini 2016.a maksusoodustust 100 % ulatuses (reklaamimaksu vabastus) Narva Jäätmekäitluskeskus OÜ-le (äriregistrikood 11336157) Narva linna jäätmemajandust puudutava reklaami eksponeerimiseks aadressidel: A.Puškini tn, Võidu tn, Tallinna mnt (3 kohta).

4. Rakendussätted

4.1.  Narva Linna Arenduse ja Ökonoomika Ametil teha korraldus teatavaks Narva Jäätmekäitluskeskus OÜ-le.

4.2. Korraldus jõustab seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

